text: Alvorligt glatføreuheld ved Ølsted 
  20 december 2010 kl. 12.10
  Fire er kommet til skade - to alvorligt, begge børn - i trafikulykke ved Ølsted mellem Horsens og Vejle. Ulykken skyldtes det glatte føre. 
  
   
  Politiet kan endnu ikke oplyse, hvor slemt det står til efter ulykke, hvor fire personer er kommet til skade. Men en af de tilskadekomne er overført til OUH, Odense Universitets Hospital, og den anden til Kolding Sygehus.
  
  Frontalt sammenstød 
  Den ene bil - med en kvinde og to børn - skred ud i det glatte føre på vej nordpå. Den blev ramt frontalt af en anden bil - kørt af en anden kvinde. Denne kvinde blev kørt til Horsens Sygehus. Det skete lige nord for Ølsted på rute 170. Politiet betegner uheldet som "alvorlig".
  
  Mange uheld 
  - Vi har ikke fået nogen lægelige tilbagemeldinger fra ulykkesstedet endnu, fortæller politiets vagtchef, der beretter om en formiddag med mange trafikuheld.
   - Heldigvis har der kun været materiel skade i forbindelse med de uheld, vi har haft indtil videre, fortæller vagtchefen.
  